Alles-in-een-broodjie | SARIE
Alles-in-een-broodjie	deur Herman Lensing
• 6 broodrolletjies van jou keuse• 45 ml botter• 250 g spek• 250 g roomkaas• 6 eiers• sout en varsgemaalde swartpeper• slaaiblare van jou keuse
Verhit oond tot 180 ˚C. Sny bokant van rolletjies oop en maak klein holte in broodjie deur ’n bietjie van die brood uit te skep met ’n lepel (jy kan dit vries vir broodkrummels). Smeer broodjies met botter aan die binnekant en plaas op oondpan wat met kleefwerende kossproei gespuit is. Verdeel spek tussen broodjies gevolg deur ’n eetlepel roomkaas. Breek ’n eier in elke broodjie en geur goed met sout en swartpeper. Plaas in warm oond en bak vir 15 – 20 minute of tot eiers gestol is. Sit warm voor met slaaiblare van jou keuse. Sleeptoets: Bus bied plek vir die hele gesin én meer | Maroela Media
Die Hyundai H1. Foto: Brendon Staniforth
Ek was nou al bevoorreg om met ŉ hele klompie karre my woonwa te kon sleep. Sover sleep busse en bakkies vir my die lekkerste. Bakkies vir hul harde vering en busse vir hul reusagtige pakplek en aptyt vir passasiers. Die H1 kan nege mense insluk.
Ons het al voorheen met die H1 gesleep, toe was hy nog splinternuut. Ons het nou weer met daai einste bus gesleep, maar hy’t nou darem 13 000 km op die “klok”. Die enjin en ratkas het nou al lekker tyd gehad om in te loop – en die resultaat is indrukwekkend. Die H1 het nie die jongste tegnologie kleinkapasiteitenjin met ŉ tienspoedratkas nie, eerder ŉ doodgewone 2.5 viersilinderturbodiesel gepaard aan ŉ 5-spoed outokas.
Die Hyundai H1. Foto: Verskaf
Dit maak nie van die H1 ŉ renmotor nie, maar ŉ lieflike sleepvoertuig. Die enjin bied 125 kW/ 441 Nm wringkrag. Dit is oorgenoeg om enige wa te trek. Hyundai se spesifikasie sê dat die maksimum sleepkapasiteit van die H1 slegs 1.5 ton is.
Die binneruim het regtig baie spasie en voel oop en gemaklik. Die sitplekke kan lekker stel dat almal gemaklik is, al sit hulle in die tweede en derde ry. Een opknapping wat ek graag wil sien in die H1 is driepuntgordels vir die middelste passasiers voor asook in die tweede en derde rye. ŉ Reuse-pluspunt van die H1 is die enorme kattebak.
Die Hyundai het nege sitplekke én ŉ kattebak. VW se direkte mededinger, die 2.0 TDI Kombi LWB Comfortline outo het slegs agt sitplekke, minder krag en is voorwielaangedrewe – nie ideaal vir sleep nie.
Die nuwe gesig van die H1 is heelwat ŉ verbetering oor die vorige model. Verder kan ŉ bus nie regtig veel vernuwe word nie – by ŉ bus is dit meer funksie eerste, dán vorm.
Hyundai het ŉ nuwer inligtingstelsel tot hul beskikking met CarPlay en Android Auto – daai is ook iets wat ek graag in die H1 sal wil sien, verder kan hy net so bly.
Die H1 se ritgehalte is verwarrend. Die bus ry regtig lekker, én sy padhouvermoë is nie te versmaai nie – ek weet nie hoe Hyundai se ingenieurs dit regkry nie. Vir groter gesinne wat moet sleep – behalwe vir Merc se V-klas is die res van die busse voorwielaangedrewe. Die V-klas kos ook nader aan ŉ R1m. Die Caravelle het vierwielaandrywing – maar dán slegs sewe sitplekke en amper geen kattebak nie. Wat waarde vir geld betref – sien ek nie hoe ŉ mens beter kan koop as die Hyundai H1 nie.
Hyundai H1 2.5CRDi paneelwa 125 kW/ 441 Nm 9.8 ℓ/100 km R469 900
Hyundai H1 2.4 bus Executive 126 kW/ 224 Nm 10.2 ℓ/100 km R519 900
Hyundai H1 2.5CRDi Multicab 125 kW/ 441 Nm 9.8 ℓ/100 km R544 900
Hyundai H1 2.5CRDi bus Elite 125 kW/ 441 Nm 9.8 ℓ/100 km R644 900
Die reeks word gedek deur Hyundai se 5 jaar/ 150 000km voertuigwaarborg en 7 jaar/ 200 000 km dryfstelselwaarborg asook ŉ 5 jaar/ 90 000 km diensplan.
Ford Tourneo Custom 2.2TDCi LWB Trend 92 kW/ 350 Nm 6.5 ℓ/100 km 1 600 kg 4 jaar/ 120 000 km waarborg
6 jaar/ 90 000 km diensplan R567 300
Volkswagen Kombi 2.0BiTDI LWB Comfortline outo 103 kW/ 340 Nm 8.0 ℓ/100 km 2 500 kg 3 jaar/ 120 000 km waarborg
5 jaar/ 60 000 km omvattende instandhoudingsplan R702 200
Mercedes-Benz V250d 140 kW/ 440 Nm 6.0 ℓ/100 km 2 000 kg 2 jaar/ onbeperkte km waarborg
6 jaar/ 100 000 km omvattende instandhoudingsplan R996 535